

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ & ΘΡΗΣΚΕΥΜΑΤΩΝ

### ΠΕΡΙΦΕΡΕΙΑΚΗ Δ/ΝΣΗ ΠΡΩΤ. & ΔΕΥΤΕΡ. ΕΚΠ/ΣΗΣ ΚΕΝΤΡΙΚΗΣ ΜΑΚΕΔΟΝΙΑΣ

### Δ/ΝΣΗ Δ/ΘΜΙΑΣ ΕΚΠ/ΣΗΣ ΑΝΑΤΟΛΙΚΗΣ ΘΕΣΣΑΛΟΝΙΚΗΣ

32ο ΓΕΛ ΘΕΣΣΑΛΟΝΙΚΗΣ

Καρδίτσας1α & Λευκωσίας

Τηλ: 2310-303063

http://32lyk-thess.thess.sch.gr

**ΔΡΑΣΕΙΣ**

**ΓΙΑ ΤΟ ΣΧΟΛΙΚΟ ΕΤΟΣ 2016-2017**

1. **ΠΡΟΓΡΑΜΜΑΤΑ ΤΟΥ ΣΧΟΛΕΙΟΥ**

Το σχολείο μας όπως και τα προηγούμενα χρόνια ανάπτυξε κατά τη διάρκεια του σχολικού έτους 2016-2017 ποικίλα προγράμματα και δραστηριότητες στα οποία συμμετείχαν πολλοί μαθητές και καθηγητές του σχολείου μας.

Συγκεκριμένα:

1. **Περιβαλλοντικά Προγράμματα:**

α) «Ιχνηλατώντας παραδοσιακά οικιστικά μονοπάτια από το χθες και το σήμερα της Ηπείρου». Υπεύθυνες καθηγήτριες: Μωυσιάδου Φωτεινή ΠΕ02 και Κωστοπούλου Ευδοξία ΠΕ02.

β) «Δημιουργία Μετεωρολογικού σταθμού με Raspberry PI». Υπεύθυνος καθηγητής: Φλώρος Αθανάσιος ΠΕ19.

γ) «Όταν οι ψυχές συναντούν το περιβάλλον. Αχέροντας-Προστατευόμενη περιοχή- Κλικ». Υπεύθυνοι καθηγητές: Κουλοπούλου Αθηνά ΠΕ04.03 και Βασδόκας Κλεάνθης ΠΕ04.01.

1. **Πολιτιστικά**

α) «Παραδοσιακά επαγγέλματα της Ηπείρου». Υπεύθυνοι καθηγητές: Καρτσώλη Ασημίνα ΠΕ06 και Πευκίδης Σταύρος ΠΕ10

β) «Έκδοση ηλεκτρονικής και έντυπης εφημερίδας». Το πρόγραμμα γίνεται σε συνεργασία με το 3ο Γυμνάσιο Χαριλάου. Υπεύθυνοι καθηγητές: Ιγνατιάδου Αγγελική ΠΕ02 και Λαζαρίδου Χρυσαυγή ΠΕ 07.

 **3) Αγωγή Υγείας**

α) «Χτίζοντας γέφυρες – γκρεμίζοντας τείχη» Υπεύθυνη καθηγήτρια Δεληνάσιου Κυριακή ΠΕ10

1. **Αγωγής Σταδιοδρομίας**
2. Ενημερώθηκαν οι μαθητές και οι μαθήτριες και των τριών τάξεων, για την λειτουργία των κατευθύνσεων, την συμπλήρωση των μηχανογραφικών και γενικότερα για την λειτουργία του Λυκείου και την εισαγωγή τους στην τριτοβάθμια εκπαίδευση. Η ενημέρωση πραγματοποιήθηκε σε συνεργασία με τον κ. Τσαπουρνά, Υπεύθυνο ΚΕΣΥΠ Λ. Πύργου.
3. Το σχολείο συμμετέχει στο πρόγραμμα «Μέντορες». Το πρόγραμμα γίνεται σε συνεργασία με το ΚΕΣΥΠ Λ. Πύργου.
4. Μαθητές της Γ΄ Λυκείου ενημερώθηκαν σε τρεις δράσεις σχετικά με τα πανεπιστήμια της πόλης μας. Επισκέφθηκαν: α) Το Α.Π.Θ το Πανεπιστήμιο Μακεδονίας και το Πολεμικό Μουσείο.
5. Ενημέρωση από τον σχολικό σύμβουλο κ. Ευαγγελόπουλο Αναστάσιο ΠΕ03. Ο κ. Ευαγγελόπουλος ενημέρωσε τους μαθητές και τις μαθήτριες της Γ΄Λυκείου για τις Πανελλαδικές εξετάσεις και κυρίως για το μάθημα των μαθηματικών. Η ενημέρωση έγινε με πρωτοβουλία του κ Ελευθεριάδη Μάριου ΠΕ03

 **ERASMUS+**

Κατά την διάρκεια του σχολικού έτους 2016 - 2017 έγιναν τρία ταξίδια. Ταξιδέψαμε στην Πορτογαλία, την Γερμανία και την Σουηδία. Επίσης καθηγητές από τα σχολεία της σύμπραξης επισκέφθηκαν την Θεσσαλονίκη για το κλείσιμο των εργασιών του προγράμματος μας. Υπεύθυνοι καθηγητές: Καρτσώλη Ασημίνα ΠΕ06 και Βασδόκας Κλεάνθης ΠΕ04.01

Οι μαθητές που συμμετέχουν στο πρόγραμμα ενημέρωσαν όλους τους συμμαθητές τους για τις εμπειρίες και τις γνώσεις που αποκόμισαν από τις επισκέψεις τους στις άλλες χώρες και τις επαφές που είχαν με τους μαθητές και τις μαθήτριες των άλλων χωρών.

**ΕΚΔΗΛΩΣΕΙΣ – ΑΝΟΙΓΜΑ ΣΤΙΣ ΤΟΠΙΚΕΣ ΚΟΙΝΩΝΙΕΣ**

**α) Εθελοντικές Δραστηριότητες:**

* Συμμετοχή στο πρόγραμμα make a wish, Υπεύθυνη καθηγήτρια κ. Νικολάου Ζαφειρία ΠΕ02
* Επίσκεψη στο Παιδικό χωριό SOS. Υπεύθυνη καθηγήτρια: Μωυσιάδου Φωτεινή ΠΕ02
* Αντικαπνιστική εκστρατεία. Συμμετοχή σε πρόγραμμα αντικαπνιστικής εκστρατείας. Υπεύθυνος καθηγητής: Πευκίδης Σταύρος ΠΕ10
* Συμμετοχή μαθητών στις εργασίες του Ευρωπαϊκού κοινοβουλίου Νέων Ελλάδος. Υπεύθυνη καθηγήτρια: Δεληνάσιου Κυριακή ΠΕ10

 **β) Συμμετοχή σε διαγωνισμούς.**

**Το σχολείο μας συμμετείχε με αρκετά μεγάλο αριθμό διαγωνισμών με μεγάλο αριθμό μαθητών. Οι καθηγητές του σχολείου μας, στήριξαν και στηρίζουν την συμμετοχή των μαθητών σε μαθητικούς διαγωνισμούς. Ενδεικτικά αναφέρουμε:**

1. **Διαγωνισμός Βιολογίας**
2. **Διαγωνισμός Φυσικής**
3. **Διαγωνισμός Χημείας**
4. **Διαγωνισμός Μαθηματικών**
5. **Διαγωνισμός Λογοτεχνίας**
6. **Συμμετοχή στο 9Ο Συνέδριο Πληροφορικής.**

 **ΔΙΔΑΚΤΙΚΕΣ-ΕΚΠΑΙΔΕΥΤΙΚΕΣ ΕΠΙΣΚΕΨΕΙΣ- ΕΚΔΡΟΜΕΣ**

 Πραγματοποιήθηκαν συνολικά δεκαπέντε διδακτικές και εκπαιδευτικές επισκέψεις και έγιναν τρεις πολυήμερες εκδρομές. Μία για κάθε μια τάξη.

**ΗΜΕΡΙΔΕΣ**

Κατά τη διάρκεια του σχολικού έτους 2016-2017 έγιναν τρεις ημερίδες για τους μαθηματικούς. Οι ημερίδες πραγματοποιήθηκαν με πρωτοβουλία των μαθηματικών του σχολείου μας και του κ. Ευαγγελόπουλου Αν., σχολικός σύμβουλος ΠΕ03.

**ΕΝΗΜΕΡΩΤΙΚΕΣ ΣΥΝΑΝΤΗΣΕΙΣ ΜΕ ΓΟΝΕΙΣ-ΚΗΔΕΜΟΝΕΣ**

**«Ενημερωτική συνάντηση με τους γονείς/κηδεμόνες»**

Πραγματοποιήθηκε ενημερωτική συνάντηση με τους γονείς/κηδεμόνες των μαθητών/τριών την Δευτέρα 19/12/16, στις 06.30 – 09.30μμ, με θέμα: « Επίδοση και φοίτηση των μαθητών μας»

* **« Επίδοση Ελέγχων Επίδοσης Α΄ και Β΄ Τετραμήνου»**

Η επίδοση των ελέγχων επίδοσης έγινε τον Φεβρουάριο του 2017 για το Α΄ Τετράμηνο . Η επίδοση έγινε εκτός ωρών λειτουργίας του σχολείου. Για το Β΄ Τετράμηνο οι έλεγχοι επίδοσης δόθηκαν όπως προβλέπεται από την νομοθεσία, πριν από την έναρξη των ενδοσχολικών εξετάσεων.

**ΕΠΕΤΕΙΑΚΕΣ EOΡΤΕΣ**

* **Εθνική εορτή 28ης Οκτωβρίου**. Πραγματοποιήθηκε στο κινηματοθέατρο «Αλέξανδρος».
* **Επέτειος Πολυτεχνείου**. Η εκδήλωση πραγματοποιήθηκε στο χώρο του σχολείου.
* **25η Μαρτίου.** Η εκδήλωση έγινε στο χώρο του σχολείου.

Υπεύθυνη καθηγήτρια: Νικολάου Ζαφειρία ΠΕ02

 **ΣΧΟΛΙΚΟΙ ΕΚΚΛΗΣΙΑΣΜΟΙ**

* **Σχολικός Εκκλησιασμός** για τα Χριστούγεννα στις 23/12/2016, στον Ι.Ν. Οσίας Ξένης, από 08.20 – 9.45πμ.

Υπεύθυνη καθηγήτρια : Μπερμπέρογλου Σωτηρία ΠΕ01

**Σχολικός Εκκλησιασμός** για τη Γιορτή των Τριών Ιεραρχών στις 30/1/2017, στον Ι. Ναό Οσίας Ξένης. Υπεύθυνη καθηγήτρια : Μπερμπέρογλου Σωτηρία ΠΕ01

**Σχολικός Εκκλησιασμός** για το Πάσχα την Παρασκευή 07/04/2017, στον Ι. Ναό Οσίας Ξένης. Υπεύθυνη καθηγήτρια Μπερμπέρογλου Σωτηρία ΠΕ01

ΔΗΜΙΟΥΡΓΙΚΕΣ ΕΡΓΑΣΙΕΣ

Οι δημιουργικές εργασίες πραγματοποιήθηκαν, όπως προβλέπεται από το ΠΔ46/2016. Οι συνάδελφοι εκπαιδευτικοί σε συνεργασία με τους μαθητές μας συνέβαλαν αποφασιστικά να ολοκληρωθούν οι δημιουργικές εργασίες με επιτυχία και χωρίς να δημιουργηθεί κανένα απολύτως πρόβλημα.

 ΠΑΝΕΛΛΑΔΙΚΕΣ ΕΞΕΤΑΣΕΙΣ

Το σχολείο μας ήταν εξεταστικό κέντρο για την διεξαγωγή των πανελλαδικών εξετάσεων. Στο εξεταστικό κέντρο του 32ου ΓΕΛ Θεσσαλονίκης εκτός από τους μαθητές του σχολείου μας φιλοξενήθηκαν και οι μαθητές-μαθήτριες του Γερμανικού Λυκείου καθώς και οι μαθητές και οι μαθήτριες της Αμερικάνικης Γεωργικής Σχολής. Οι εξετάσεις διεξήχθησαν με απόλυτη επιτυχία και οφείλουμε για αυτό να ευχαριστήσουμε όλους όσους συνέβαλαν στην ομαλή τους διεξαγωγή. Οι υποψήφιοι ήταν υποδειγματικοί στην συμπεριφορά τους και όλοι οι επιτηρητές αποχωρώντας μας συνεχάρησαν για τον άρτιο τρόπο διεξαγωγής των εξετάσεων καθώς και για την γενικότερη θετική εικόνα του σχολείου μας.

Επίσης για πρώτη φορά το σχολείο μας υπήρξε και ειδικό εξεταστικό κέντρο, στο οποίο διαγωνίστηκαν οι υποψήφιοι στο μάθημα των Ισπανικών.

 ΠΡΑΚΤΙΚΗ ΑΣΚΗΣΗ ΦΟΙΤΗΤΩΝ

Κατά το σχολικό έτος 2016-17 συνεργαστήκαμε με το Α.Π.Θ και συγκεκριμένα με την Φιλοσοφική σχολή και την Αγγλική Φιλολογία. Οι καθηγητές του σχολείου μας, Φιλόλογοι και Αγγλικής Φιλολογίας συνεργάστηκαν με τους φοιτητές και συνέβαλαν στην ολοκλήρωση των σπουδών τους.

**ΑΘΛΗΤΙΚΕΣ ΕΚΔΗΛΩΣΕΙΣ**

Αθλητικές Δραστηριότητες – Δράσεις σχ. Έτους 2016-2017. Το σχολείο μας με υπεύθυνο καθηγητή τον κ. Άγιο Ευστράτιο ΠΕ11, συμμετείχε σε πάρα πολλές αθλητικές δραστηριότητας. Η συμμετοχή ήταν τόσο σε ομαδικά αθλήματα όσο και σε ατομικά.

Ενδεικτικά αναφέρουμε ότι συμμετείχαμε σε αγώνες: Ποδοσφαίρου, μπάσκετ, βόλεϊ, στίβου κλπ

**ΠΡΑΚΤΙΚΑ**

Συνολικά έγιναν ογδόντα πρακτικά. Πρακτικογράφος είναι η κ. Ποικιλίδου ΠΕ02 και η κ. Μωυσιάδου ΠΕ02.

**Εκλογές για την ανάδειξη των μαθητικών συμβουλίων**

* Τρίτη, 27/09/2016 διεξήχθησαν οι εκλογές για την ανάδειξη των πενταμελών μαθητικών συμβουλίων
* Πέμπτη, 29-9-206 διεξήχθησαν οι εκλογές για την ανάδειξη του δεκαπενταμελούς μαθητικού συμβουλίου.
* Τα πενταμελή συμβούλια και το δεκαπενταμελές μαθητικό συμβούλιο συνεδρίαζαν μετά από αίτημα τους στον Διευθυντή του σχολείου.
* Οι συνελεύσεις των τμημάτων διεξαγόντουσαν μετά από αίτημα του προέδρου του κάθε τμήματος προς τον Διευθυντή του σχολείου. Οι μαθητές τηρούσαν πρακτικά τα οποία βρίσκονται στο αρχείο του σχολείου. Υπεύθυνος για την ομαλή διεξαγωγή όλων των πιο πάνω ήταν ο κ. Φλώρος Αθανάσιος, Υποδιευθυντής του σχολείου.

 **ΣΧΕΔΙΟ ΕΚΤΑΚΤΗΣ ΑΝΑΓΚΗΣ**

Σχολικής Μονάδας για τη σχολική χρονιά 2016-2017

 Ο Διευθυντής και ο Σύλλογος Διδασκόντων ενέκριναν και υλοποίησαν την *Επικαιροποίηση του Σχεδίου Έκτακτης Ανάγκης* Σχολικής Μονάδας για τη διαχείριση ακραίων φαινομένων καταστροφών και σεισμών για τη σχολική χρονιά 2016-17. Υπεύθυνος καθηγητής: Ελευθεριάδης Μάριος ΠΕ03

 Ορίστηκαν οι προβλεπόμενες από τον κανονισμό ομάδες διαχείρισης κρίσης και πραγματοποιήθηκε ασκήσεις ετοιμότητας όπως προβλέπεται.

ΦΡΟΝΤΙΔΑ ΤΟΥ ΣΧΟΛΙΚΟΥ ΚΤΙΡΙΟΥ

 Τα προηγούμενα πέντε χρόνια έγιναν ενέργειες για την αναβάθμιση του σχολικού κτιρίου οι οποίες συνεχίστηκαν και κατά το τρέχον σχολικό έτος. Κατά την διάρκεια του σχολικού έτους 2016-2017 έγιναν οι εξής εργασίες.

1. Μόνωση ταράτσας. Η εργασίες έγιναν σε συνεργασία με τις αρμόδιες υπηρεσίες του Δήμου Θεσσαλονίκης.
2. Βαψίματα αιθουσών και διαδρόμων και της εισόδου του σχολείου. Οι εργασίες έγιναν εθελοντικά από τον κ. Άγιο Ευστράτιο ΠΕ11 και από ομάδες μαθητών οι οποίες εργάστηκαν επίσης εθελοντικά. Αίθουσες βάφτηκαν και από συνεργείο του Δήμου Θεσσαλονίκης. Στις εργασίες βοήθησε εθελοντικά και η φύλακας του σχολείου μας.
3. Τοποθετήθηκαν Θερμάστρες στο γραφείο των καθηγητών.
4. Τοποθετήθηκαν καινούργια σώματα καλοριφέρ.

ΥΛΙΚΟΤΕΧΝΙΚΗ ΥΠΟΔΟΜΗ

1. Βιντεοπροβολέας. Τοποθετήθηκε καινούργιος βιντεοπροβολέας στο εργαστήριο Φυσικής σε σταθερή θέση.
2. Υπολογιστές. Αγοράστηκε υπολογιστής ο οποίος τοποθετήθηκε στο εργαστήριο Πληροφορικής.
3. Υπολογιστές. Τοποθετήθηκε ένας ακόμα υπολογιστής στο χώρο της γραμματείας του σχολείου.

Η αγορά των πιο πάνω πραγματοποιήθηκε σε συνεργασία με τον Σύλλογο Γονέων και Κηδεμόνων.

ΔΙΔΑΚΤΙΚΕΣ ΩΡΕΣ

Το σχολείο λειτούργησε με άριστο τρόπο σε όλη την διάρκεια του διδακτικού έτους με αποτέλεσμα να μην έχουμε απώλεια διδακτικών ωρών. Όταν χρειάστηκε αναπλήρωση συναδέλφων αυτό έγινε πολύ γρήγορα και με τον καλύτερο δυνατό τρόπο. Οι συνάδελφοι εκπαιδευτικοί που δίδαξαν σε όλος τις τάξεις και σε όλες τις κατευθύνσεις του σχολείου μας έδωσαν τον καλύτερο τους εαυτό.

ΣΥΝΕΡΓΑΣΙΑ

Κατά την διάρκεια του σχολικού έτους 2016-2017, όπως και στα πέντε προηγούμενα χρόνια η συνεργασία μας ήταν αρμονική και πάντα υπήρχε και υπάρχει απόλυτος σεβασμός μεταξύ όλων όσων συμμετέχουν στην εκπαιδευτική διαδικασία. Συνεργαστήκαμε αρμονικά με τους μαθητές και τις μαθήτριες μας, συνεργαστήκαμε με το Σύλλογο γονέων και κηδεμόνων χωρίς ποτέ να υπάρξει οποιοδήποτε πρόβλημα. Συνεργαστήκαμε με τους γονείς των μαθητών μας και επίσης με τη Δ.Δ.Ε Αν. Θεσσαλονίκης, τους σχολικούς συμβούλους, τον Δήμο Θεσσαλονίκης και τις υπηρεσίες του.

**Σχολικό έτος 2017-2018**

Ταξίδι στο CERN

Κατατέθηκε αίτηση στις αρμόδιες υπηρεσίες και εγκρίθηκε η πραγματοποίηση επίσκεψης του σχολείου μας στο CERN τον Μάρτιο του 2018. Η αίτηση κατατέθηκε από τις κ. Μωυσιάδου και Κωστοπούλου με την σύμφωνη γνώμη του Διευθυντή του σχολείου.

Προγραμματίζουμε σε συνεργασία με τον Σύλλογο Γονέων, συναδέλφους και μαθητές του σχολείου μας να βάψουμε τις αίθουσες που απόμειναν άβαφες καθώς και το γραφείο του Υποδιευθυντή-γραμματεία.

Σας ευχαριστώ όλους για την συνεργασία και την διάθεση που είχατε να συνεργαστούμε για το καλό του σχολείου μας.

Ο Διευθυντής

 Σταύρος Ν. Πευκίδης